麥當娜曾瘋戀音樂監製 開騷羞辱舊愛
美國流行音樂女王麥當娜(Madonna) 向來言論出位,最近她舉行演唱會時又再爆Seed,即惹來外界談論!她在開騷期間自爆多年前與一名男子撻着,她帶笑表示:「我瘋狂地愛上佢,但佢當我係一舊屎。我只係想講,老兄,你對我真係好固執。」她沒有開名,只說:「OK嘅,我好明白。你當時只係個小男孩,但我希望你依家已經長大。」之後她「開名」:「我公開地羞辱你。我講咗你名未?佢個名叫Dallas Austin。」之後她更自爆曾用所有咒語來令對方愛上她,不過咒語完全不成效,她笑言:「係你(Dallas)嘅損失。」當時35歲的麥當娜與年輕12歲的音樂監製Dallas於90年代因合作大碟《Bedtime Stories》而有過一段情。